სამუელ შმიდი

სამუელ შმიდი (დ. 8 იანვარი, 1947) — შვეიცარიელი პოლიტიკოსი, შვეიცარიის ფედერალური საბჭოს წევრი 2000 წლიდან 2008 წლამდე. შმიდი ხელმძღვანელობდა თავდაცვის, სამოქალაქო დაცვისა და სპორტის ფედერალურ დეპარტამენტს (განსაკუთრებით მოქმედებდა როგორც თავდაცვის მინისტრი შვეიცარიისთვის).

შმიდი დაიბადა რიუტი ბაი ბიურენში, ბერნის კანტონში. აირჩიეს ფედერალურ საბჭოში 6 დეკემბერს, 2006 წელს. შმიდი წარმოადგენდა შვეიცარიის სახალხო პარტიის (SVP/UDC) წევრს, და ახლა წარმოადგენს ცენტრის წევრს. 
თანამდებობის პერიოდში სამუელი ხელმძღვანელობდა თავდაცვის, სამოქალაქო დაცვისა და სპორტის ფედერალურ დეპარტამენტს. 2004 წელს, გახდა კონფედერაციის ვიცე-პრეზიდენტი და პრეზიდენტი 2005 წელს.

შმიდი წარმოადგენდა SVP-ის ცენტრისტული/აგრარული ფრთის წევრს. სამუელი მოექცა ზეწოლის ქვეშ პარტიის ნაციონალისტური ფრთის მხრიდან, რომელსაც ხელმძღვანელობდა ეროვნული საბჭოს წევრი ქრისტოფ ბლოხერი, გარკვეულ საკითხებზე ზომიერი პოზიციის დაკავების გამო. მას შემდეგ რაც SVP გახდა უდიდესი პარტია ფედერალურ ასამბლეაში 2003 წლის ფედერალურ არჩევნებში, SVP დაემუქრა შმიდს საბჭოდან გაგდებას, თუკი არ მიიღებდა დამატებით ადგილს (რომელიც საბოლოოდ გადაეცა ბლოხერს იმავე წელს).

მას შემდეგ რაც ბლოხერი დამარცხდა ფედერალურ საბჭოში ხელახალი არჩევისას, ეველინე ვიდმერ-შლუმპფის სასარგებლოდ, SVP-ის ფრაქციამ მიიღო გადაწყვეტილება შმიდისა და ვიდმერ-შლუმპფის პარტიული ჯგუფიდან გამორიცხვის შესახებ. ზოგიერთებმა მოითხოვეს შმიდისა და ვიდმერ-შლუმპფის პარტიიდან სრულად გაძევება. თუმცა, შვეიცარიული პარტიები იურიდიულად წარმოადგენენ კანტონური პარტიების ფედერაციებს. შმიდის გაძევებისთვის, SVP-ის ბერნის განყოფილებას უნდა შეეწყვიტა შმიდის წევრობის უფლება, და ბერნის განყოფილებამ უარი თქვა ამაზე. 2008 წელს, შმიდი შეუერთდა ახლად ჩამოყალიბებულ კონსერვატიულ-დემოკრატიულ პარტიას, SVP-ის ბერნის განყოფილების თითქმის ყველა წევრთან ერთად.

12 ნოემბერს, 2008 წელს შმიდი გადადგა ფედერალური საბჭოდან, რაც ძალაში შევიდა 1 იანვარს, 2009 წელს. გადადგომას რამდენიმე თვის განმავლობაში მოჰყვა ინტენსიურ პოლიტიკური ზეწოლა შვეიცარიის სახალხო პარტიის მხრიდან შვეიცარიულ სამხედრო ძალებში სკანდალებისა და ავარიების, ასევე ჯანმრთელობის პრობლემების გამო. სამუელ შმიდი ჩაანაცვლა ული მაურერიმ შვეიცარიის სახალხო პარტიიდან.

სქოლიო

კატეგორია:დაბადებული 8 იანვარი
კატეგორია:დაბადებული 1947
კატეგორია:შვეიცარიელები
კატეგორია:შვეიცარიელი პოლიტიკოსები
კატეგორია:შვეიცარიის პრეზიდენტები
კატეგორია:ევროპელი პოლიტიკოსები
კატეგორია:ცოცხალი ადამიანები
კატეგორია:შვეიცარიის ვიცე-პრეზიდენტები